Oulun käräjäoikeudessa on vireillä poikkeuksellisen törkeä seksuaalirikostapaus, uutisoi Kaleva.

Isän epäilllään käyttäneen hyväksi tytärtään vuosina 1999–2008 Oulussa.

Hyväksikäyttö johti useisiin raskauksiin, joista yksi eteni lapsen syntymään asti.

Syyttäjä vaatii miehelle tuomiota törkeästä lapsen seksuaalisesta hyväksikäytöstä.

Uhrin mukaan hänelle tehtiin ensimmäinen raskaudenkeskeytys vain 11-vuotiaana Oulun yliopistollisessa sairaalassa. JENNI GÄSTGIVAR

Sanomalehti Kalevan mukaan ulkomaalaistaustaisen miehen epäillään käyttäneen hyväksi tytärtään vuosina 1999–2008 Oulussa. Tytär tuli useita kertoja raskaaksi, hänet pakotettiin lukuisiin abortteihin, ja yhden lapsista hän synnytti.

Kalevan mukaan mies on kiistänyt teot kuulusteluissa. Syytteet oli tarkoitus lukea syyskuun alussa, mutta syytetty ei saapunut käsittelyyn. Hänen olinpaikkansa ei ole viranomaisten tiedossa.

Kaleva on haastatellut epäiltyjen rikosten uhria, nyt 26-vuotiasta naista. Hän kertoo joutuneensa isänsä pahoinpitelemäksi pienestä pitäen ja tulleensa ensi kertaa raskaaksi 11-vuotiaana. Siitä seurasi ensimmäinen monista aborteista. 16-vuotiaana synnyttämäänsä lasta nainen kuvailee sanoin ”elämäni valo, maailman ihanin ja positiivisin poika.”

Uhri haaveili itsemurhasta jo päiväkoti-ikäisenä, mistä kertovat Kalevan mukaan myös lastensuojeluasiakirjat. Uhri kertoo yrittäneensä tuoda hyväksikäytön ilmi tuloksetta.

– Kävin lapsuuteni aikana lukemattoman monen aikusien silmien edessä ja toivoin koko ajan, että edes joku huomaisi hätäni. Mutta kukaan ei nähnyt minua, uhri muistelee.

Kalevan haastattelema Lapin yliopiston rikosoikeuden emeritaprofessorin Terttu Utriaisen mielestä olisi syytä tutkia, onko myös Oulun kaupungin lastensuojelu syyllistynyt tapauksessa rikoksiin.

Juttua muokattu klo 15:01: lisätty tietoja syytetystä.